吳若希變番歌手即化靚妝 興奮自拍咩角度都有得睇
2024年04月04日 11:01
東網電視
更多新聞短片
藝人吳若希(Jinny)近月忙於拍攝無綫劇集《奔跑吧!勇敢的女人們》,直至日前終於煞科,隨即變身做回歌手本業,全心籌備稍後的音樂工作,昨日(3日)更化行妝北上廣州,心情大靚的她更把照片上載社交網,並寫道:「好耐冇化過一個全妝,變番歌手樣,今日特登上咗嚟廣州,準備嚟緊全新主題嘅巡迴音樂會,諗到好多好多靚仔同好正嘅嘉賓。」
雖然音樂會尚在籌備階段,但Jinny直言現時已非常期待,曾答應連續30日更新社交網的她,更一口氣上載9張靚相,除了最後一張食物相,其餘8張相均以不同角度晒靚樣,還搞笑留言:「呢度9張相,可唔可以嚟8日唔post嘢?」好友麥美恩見Jinny醒神Look也忍不住留言:「係喔!歌星嚟喔,一姐歸位。」對於一姐稱號,Jinny也火速以3個笑到喊Emoji回覆:「你冷靜少少~~~」。